Garnkittet indeholder garn. Opskriften skal du købe hos designeren her. Hana Cardigan af Aegyoknit er en cardigan med en rumlig og kort silhuet, som gør den elegant og enkel til hverdagsbrug. Jeg har strikket den i en kraftig og rustik uld, der giver god tyngde og varme grundet uldens naturlige varmeegenskaber. Hana strikkes oppefra- og ned og er glatstrikket, der afsluttes med en feminin rundet hals, og brede knapstolper perfekt til brede duffelcoat-knapper i træ. Konstruktion: Der startes med at strikkes ryg/bagstykke samtidig med at der laves nye masker til skuldre/forstykkerne med løkkeopslag. Herefter samles der op til henholdsvis højre og venstre forstykke, som strikkes hver for sig, før der samles til krop, her laves der vendepinde (German short rows) for at gøre ryggen længere bagtil. Kroppen strikkes frem og tilbage for at afsluttes med dobbeltrib. Der samles op til ærmer, hvor ærmekuppel formes med vendepinde. Hals og knapstolper samles op og strikkes for sig. Sværhedsgrad: Cardiganen er kategoriseres som nem til middel i sværhedsgrad. Størrelser: 1 (2) 3 Overvidde på færdig sweater ca.: 126 (140) 159 cm. Længde bagtil (inkl. rib i hals og bund) ca.: 50 (51) 52 cm. Størrelsesguide: Har en størrelse 2 på, på billederne for et meget oversized udtryk, svarende til en rørlig vidde på 61 cm. Cardiganen kan dog sagtens bruges med mindre rørlig vidde, men minimum 15 cm anbefales. Strikkefasthed: 14 m x 21 p i glatstrik på pind 5,5 mm efter vask. Vejledende pinde: Rundpind 5,5 mm (40, 60 – 80 cm) Rundpind 4 mm (40, 60 – 80 cm) Udover: 4-5 knapper. (Skal købes ved siden af). Garn: 1 tråd Triple fra Hjelholt Uldspinderi (100% uld, 165m/100g) Farvekoder: Vist i farven: Nougat (43) på billederne. Du vælger størrelse og farve og så har vi regnet garnmængderne ud, som skal bruges. Ønsker du modellen længere kan du tilføje mere garn til kurven.